# రాబర్ట్ డి నీరో

| రాబర్ట్ డీ నీరో |
| --- |
| 2011లో డీ నీరో |
| జననం | రాబర్ట్ ఆంథోనీ డీ నీరో జూనియర్  (1943-08-17) 1943 ఆగస్టు 17 న్యూయార్క్ సిటీ, యు.ఎస్. |
| వృత్తి | * నటుడు
* సినిమా నిర్మాత
 |
| క్రియాశీలక సంవత్సరాలు | 1963–ప్రస్తుతం |
| Notable work | మార్టిన్ సోర్ససీతో కలిసి చేసిన పలు చిత్రాలు |
| భాగస్వామి | * డయానే అబోట్
​ ​(m. 1976; విడాకులు 1988)​
* గ్రేస్ హైటవర్
​ ​(m. 1997; sep. 2018)​
 |
| పిల్లలు | డ్రేనా, రఫెల్ సహా ఆరుగురు |
| బంధువులు | * రాబర్ట్ డీ నీరో సీనియర్ (తండ్రి)
* వర్జీనియా అడ్మిరల్ (తల్లి)
 |

**రాబర్ట్ ఆంథోనీ డి నిరో** ( జననం 1943 ఆగస్టు 17) ఒక అమెరికన్ నటుడు, దర్శకుడు, చిత్ర నిర్మాత. అతను తన తరంలో అత్యంత గొప్ప, ప్రభావవంతమైన నటులలో ఒకరిగా పరిగణించబడ్డాడు. డి నీరో రెండు అకాడమీ అవార్డులు, గోల్డెన్ గ్లోబ్ అవార్డుతో పాటు ఎనిమిది BAFTA అవార్డులు, నాలుగు ఎమ్మీ అవార్డులకు నామినేషన్లు వంటి వివిధ ప్రశంసలను అందుకున్నాడు. అతను 2003లో AFI లైఫ్ అచీవ్‌మెంట్ అవార్డు, 2009లో కెన్నెడీ సెంటర్ ఆనర్స్, 2011లో సెసిల్ బి. డెమిల్లే అవార్డు, 2016లో ప్రెసిడెన్షియల్ మెడల్ ఆఫ్ ఫ్రీడం, 2019లో స్క్రీన్ యాక్టర్స్ గిల్డ్ లైఫ్ అచీవ్‌మెంట్ అవార్డు, 2025లో గౌరవ పామ్ డి'ఓర్‌తో సత్కరించబడ్డాడు.

అతని అత్యంత ప్రసిద్ధ సినిమాలు మీన్ స్ట్రీట్స్ (1973), ది గాడ్ ఫాదర్: పార్ట్ II (1974), టాక్సీ డ్రైవర్ (1976), ది డీర్ హంటర్ (1978), ర్యాగింగ్ బుల్ (1980) క్యాసినో (1995), జాకీ బ్రౌన్ (1997), మీట్ ది పేరెంట్స్ (2000), సిల్వర్ లైనింగ్స్ ప్లేబుక్ (2012), జోకర్ (2019), ది ఐరిష్ మ్యాన్ (2019).

అతను టెలివిజన్ పాత్రలకు కూడా ప్రసిద్ధి చెందాడు. అతను HBO చిత్రం ది విజార్డ్ ఆఫ్ లైస్ (2017) లో బెర్నీ మాడాఫ్ పాత్ర పోషించాడు. ఈ పాత్రకు అతను లిమిటెడ్ సిరీస్ లేదా సినిమాలో అత్యుత్తమ ప్రధాన నటుడిగా ప్రైమ్‌టైమ్ ఎమ్మీ అవార్డుకు నామినేషన్ గెలుచుకున్నాడు. నెట్‌ఫ్లిక్స్ సిరీస్ వెన్ దే సీ అస్ (2019) చేసినందుకు అతనికి మరిన్ని ఎమ్మీ అవార్డు నామినేషన్లు లభించాయి. సాటర్డే నైట్ లైవ్‌లో రాబర్ట్ ముల్లర్‌గా నటించినందుకు అతనికి ఎమ్మీ అవార్డు నామినేషన్ కూడా లభించింది.

డి నీరో, జేన్ రోసెంతల్ 1989లో ట్రైబెకా ప్రొడక్షన్స్‌ను స్థాపించారు. ఈ సంస్థ అనేక సినిమాలను నిర్మించింది. డి నీరో, రోసెంతల్ 2002లో ట్రిబెకా ఫిల్మ్ ఫెస్టివల్‌ను కూడా స్థాపించారు.

డి నీరో యొక్క అనేక సినిమాలు అమెరికాలో క్లాసిక్‌లుగా భావించబడుతున్నాయి. అతని 6 సినిమాలు లైబ్రరీ ఆఫ్ కాంగ్రెస్ ద్వారా యునైటెడ్ స్టేట్స్ నేషనల్ ఫిల్మ్ రిజిస్ట్రీలో ఉన్నాయి. వీటిని 2023లో లైబ్రరీ ఆఫ్ కాంగ్రెస్‌లో "సాంస్కృతికంగా, చారిత్రాత్మకంగా లేదా సౌందర్యపరంగా ముఖ్యమైనవి" అని పేర్కొన్నారు.డి నీరో యొక్క 5 సినిమాలు AFI యొక్క అన్ని కాలాలలోనూ 100 గొప్ప అమెరికన్ చిత్రాలలో ఉన్నాయి.

## ప్రారంభ జీవితం

రాబర్ట్ ఆంథోనీ డి నీరో న్యూయార్క్ నగరంలోని గ్రీన్విచ్ విలేజ్‌లో ఆగస్టు 17, 1943న జన్మించాడు అతను తన తల్లిదండ్రులకు ఏకైక కుమారుడు. అతని తల్లి వర్జీనియా హోల్టన్ అడ్మిరల్, చిత్రకారుడు, కవి. అతని తండ్రి రాబర్ట్ హెన్రీ డి నీరో, ఒక వియుక్త వ్యక్తీకరణ చిత్రకారుడు, శిల్పి. అతని తండ్రి సగం ఐరిష్, సగం ఇటాలియన్ సంతతికి చెందినవాడు, అతని తల్లి సగం జర్మన్, ఆమె ఇతర మూలాలు ఇంగ్లీష్, ఫ్రెంచ్, డచ్ సంతతికి చెందినవి.

## వ్యక్తిగత జీవితం

De Niro with his wife Grace Hightower at the 2012 Tribeca Film Festival
డి నీరో మొదట డయాన్ అబాట్‌ను వివాహం చేసుకున్నాడు. వారికి ఒక కుమారుడు రాఫెల్ ఉన్నాడు, అతను న్యూయార్క్ రియల్ ఎస్టేట్‌లో పనిచేసే మాజీ నటుడు. డి నీరో అబాట్ కుమార్తె డ్రెనాను కూడా దత్తత తీసుకున్నాడు.

డి నీరోకు జూలియన్ హెన్రీ, ఆరోన్ కేండ్రిక్ అనే కవల కుమారులు ఉన్నారు. వారు 1995లో ఒక అద్దె తల్లి ద్వారా జన్మించారు. అతని భాగస్వామి మాజీ మోడల్ టౌకీ స్మిత్‌తో దీర్ఘకాలిక సహజీవనం చేశారు..

1997లో, డి నీరో నటి గ్రేస్ హైటవర్‌ను వివాహం చేసుకున్నాడు. వారి కుమారుడు ఎలియట్ 1998లో జన్మించాడు. ఈ జంట 1999లో విడిపోయారు. విడాకులు ఎప్పటికీ ఖరారు కాలేదు, 2004లో వారు తమ ప్రమాణాలను పునరుద్ధరించుకున్నారు. డిసెంబర్ 2011లో, వారికి హెలెన్ గ్రేస్ అనే కుమార్తె జన్మించింది. ఆమె ఒక అద్దె తల్లి ద్వారా జన్మించింది.

అతని ఆరుగురు పిల్లలతో పాటు ముగ్గురు మనవరాళ్ళు కూడా ఉన్నారు.

2003లో, డి నీరోకు ప్రోస్టేట్ క్యాన్సర్ ఉందని చెప్పబడింది. అతను పూర్తిగా కోలుకున్నాడు.

## మూలాలు

## నోట్సు

## బాహ్య లంకెలు

* Tribeca Film
* రాబర్ట్ డి నీరో వివరాలు రోటెన్ టొమాటొస్ పోర్టల్ లో
* ఇంటర్నెట్ మూవీ డేటాబేసు లో రాబర్ట్ డి నీరో పేజీ
* రాబర్ట్ డి నీరో at the Internet Broadway Database
* Appearances on C-SPAN